“คลัง” ไฟเขียว 2 บริษัทต่างชาติ ออกหุ้นกู้สกุลเงินบาทในไทย
กระทรวงการคลัง เคาะเปิดทาง 2  บริษัทต่างชาติ “EDL-Gen และ HEG” ออกหุ้นกู้สกุลเงินบาทในไทย เริ่มขาย 1 ม.ค.-30 ก.ย.66 พร้อมประเมินผลกระทบในภาพรวม 4 ด้าน
“คลัง” ไฟเขียว 2 นิติบุคคลต่างประเทศ ออกหุ้นกู้สกุลเงินบาทในไทย เริ่มขาย 1 ม.ค.-30 ก.ย.66
30 ม.ค. 2566

กระทรวงการคลัง อนุญาตให้นิติบุคคลต่างประเทศ จำนวน 2 ราย ออกพันธบัตรหรือหุ้นกู้สกุลเงินบาทในประเทศไทย รอบที่ 1/2566 ตั้งแต่วันที่ 1 มกราคม-30 กันยายน 2566 ได้แก่ 1.บริษัท ผลิต-ไฟฟ้าลาว (มหาชน) (EDL-Generation Public Company: EDL-Gen) และ 2.บริษัท Hope Education Group Co., Ltd. (HEG)
ทั้งนี้กระทรวงการคลัง ระบุว่า การพิจารณาให้นิติบุคคลต่างประเทศ สามารถออกพันธบัตรหรือหุ้นกู้สกุลเงินบาทในประเทศไทยในแต่ละครั้ง กระทรวงการคลัง ได้พิจารณาถึงผลกระทบที่อาจจะเกิดขึ้นต่อตลาดการเงินและตลาดตราสารหนี้ไทยในภาพรวม อาทิ
1) ด้านเสถียรภาพของตลาดการเงินในประเทศ
2) ด้านผลกระทบต่อการออกหุ้นกู้ของภาคเอกชนไทย
3) ด้านการส่งเสริมให้นักลงทุนในประเทศมีตราสารหนี้ที่มีคุณภาพให้ลงทุน
4) ด้านการพัฒนาตลาดพันธบัตรหรือหุ้นกู้สกุลเงินบาท
สำหรับผู้มีความประสงค์จะขออนุญาตในรอบถัดไป สามารถยื่นหนังสือแสดงความจำนงได้ปีละ 3 ครั้ง ในเดือนมีนาคม กรกฎาคม และพฤศจิกายน ของทุกปี